《下第次姚公绶春兴杂咏韵九首 其二 春露》
明代·张弼

柳眼花腮湿暗添，无边青紫竞秾纤。茂陵谁解相如渴，未赐金茎一滴沾。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。